ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا کہ، حاملہ خواتین ملازمین اور دیویانگ ملازمین کو کووڈ کے بڑھتے ہوئے معاملات کی وجہ سے دفتر میں حاضری سے مستثنیٰ رکھا جائے
نئی دہلی،۹جنوری ،2022
وبائی امراض کی تیسری لہر کے تناظر میں محکمہ عملہ اور تربیت کی طرف سے جاری کردہ رہنما خطوط کے بارے میں بریفنگ دیتے ہوئے مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ پی ایم او، عوامی شکایات، پنشن، ایٹمی توانائی اور خلائی وزیر مملکت ڈاکٹر جتیندر سنگھ نے آج کہا کہ حاملہ خواتین ملازمین اور دیویانگ ملازمین کو دفتر میں حاضری سےمستثنیٰ رکھا گیا ہے۔ تاہم، انہیں دستیاب رہنے اور گھر سے کام کرنے کی ضرورت ہوگی۔
انہوں نے مزید کہا کہ کنٹینمنٹ زون میں رہنے والے تمام اہلکاروں اور عملے کو بھی اس وقت تک دفتر آنے سے استثنیٰ حاصل ہوگا جب تک کہ کنٹینمنٹ زون کو ڈی نوٹیفائی نہیں کیا جاتا۔
وزیر نے مزید بتایا کہ انڈر سکریٹری کی سطح سے نیچے کے سرکاری ملازمین کی جسمانی حاضری کو اصل طاقت کے 50 فیصد تک محدود کر دیا گیا ہے اور باقی 50 فیصد گھر سے کام کریں گے۔ انہوں نے مزید کہا کہ اس کے مطابق تمام متعلقہ محکمےروسٹر تیار کریں گے۔
تاہم، وزیر نے کہا، وہ اہلکار/عملہ جو دفتر نہیں آ رہے ہیں اور گھر سے کام کر رہے ہیں، ٹیلی فون اور مواصلات کے دیگر الیکٹرانک ذرائع پر ہر وقت دستیاب رہیں گے۔
وائرس کے انفیکشن کے تیزی سے پھیلاؤ کے پیش نظر، ڈاکٹر جتیندر سنگھ نے کہا کہ عملے اور تربیت کے محکمے کی جانب سے ایک مشورہ جاری کیا گیا ہے کہ جہاں تک ممکن ہو ویڈیو کانفرنسنگ کے ذریعے سرکاری میٹنگز کی جائیں۔ اسی طرح، زائرین کے ساتھ ذاتی ملاقاتوں سے گریز کیا جائے، جب تک کہ بالکل ضروری نہ ہو۔
وزیر نے کہا کہ دفتر کے حاطے میں زیادہ ہجوم سے بچنے کےلئے ،اہلکار/عملہ متضاد اوقات پر عمل کریں یعنی ایک )صبح 9بجے سے شام 5.30 بجے تک اور دوسرا) صبح 10دبجے سے شام 6.30بجے تک۔
دریں اثنا، محکمہ عملہ اور تربیت نے تمام افسران/ عملے کو مشورہ دیا ہے کہ وہ کووڈ کے مناسب رویے کی سختی سے تعمیل کو یقینی بنائیں، یعنی بار بار ہاتھ دھونے/ سینیٹائزیشن، چہرے کا ماسک/ چہرے کو ڈھکنا اور ہر وقت سماجی دوری کا مشاہدہ کرنا۔
کام کی جگہ، خاص طور پر اکثر چھونے والی سطحوں کی مناسب صاف صفائی کو بھی یقینی بنایا جا نا چاہئے۔
ڈاکٹر جتیندر سنگھ نے کہا کہ محکمہ عملہ اور تربیت کی جانب سے جاری کردہ رہنما خطوط کے مطابق مشورہ 31 جنوری 2022 تک نافذ رہے گا۔ اس دوران، وقتاً فوقتاً باقاعدہ جائزہ لیا جائے گا اور حالات کے لحاظ سے رہنما اصولوں پر نظر ثانی کی جا سکتی ہے۔
ش ح ۔ا م۔
U:260
(Visitor Counter : 150
وزیراعظم کا دفتر
وزیراعظم نریندرمودی نے بھارت کے سابق چیف جسٹس آر سی لاہوتی کے انتقال پر تعزیت کا اظہار کیا
وزیراعظم جناب نریندر مودی نے آج بھارت کے سابق چیف جسٹس آر سی لاہوتی کے انتقال پر گہرے رنج وغم اور تعزیت کا اظہار کیا ہے۔
ایک ٹویٹ میں ، وزیراعظم نے کہا:
‘‘ بھارت کے سابق چیف جسٹس جناب آر سی لاہوتی کے انتقال سے انہیں دکھ ہوا ہے۔ انہیں عدلیہ کے تئیں ان کے غیرمعمولی تعاون کے لئے یاد رکھا جائے گا۔ انہوں نے محروم لوگوں کے لئے تیزی سے اورجلد انصاف کو یقینی بنانے پر زور دیا۔ میں ان کے انتقال پر ان کے کنبے کے ا فراد اور ان کے خیرخواہوں کے تئیں تعزیت کااظہار کرتا ہوں۔ اوم شانتی ’’۔
وزیراعظم کا دفتر
امرت کال میں ونچت کو بااختیار بنانا
آج کی تیزی سے ترقی پذیر دنیا میں، غربت دنیا بھر کی حکومتوں کے لیے ایک اہم تشویش بنی ہوئی ہے۔ ہندوستان جیسے ترقی پذیر ملک میں حکومت کے لیے غربت میں کمی لانا ایک چیلنج ہے۔ وزیر اعظم نریندر مودی کی قیادت والی مرکزی حکومت نے 'سب کا ساتھ سب کا وکاس' کے پی ایم مودی کے نعرے کے ساتھ سبھی کے لیے سماجی بہبود پر توجہ مرکوز کی ہے۔ 2014 سے، حکومت کی طرف سے متعدد اقدامات شروع کیے گئے ہیں تاکہ یہ یقینی بنایا جا سکے کہ کوئی بھی پیچھے نہ رہے اور اس بات کو یقینی بنائے کہ ترقی اور ترقی کے اثرات اور فوائد معاشرے کے تمام طبقات تک پہنچیں۔ گزشتہ نو سالوں میں، ہدف شدہ فوائد کو عالمگیر بنانے کے ساتھ مختلف حکومتی اقدامات کے موثر نفاذ کے نتیجے میں ملک بھر میں جامع ترقی ہوئی ہے۔
وزیر اعظم آفس نے وزیر اعظم کی ویب سائٹ سے ایک مضمون مشترک کیا ہے۔
'سب کا ساتھ، سب کا وکاس' کے نعرے کے ساتھ، مالیاتی شمولیت اور براہ راست فائدہ کی منتقلی کے ذریعے غربت میں کمی۔
"#غریب کلیان کے 9 سال"
امور داخلہ کی وزارت
امورداخلہ کی وزارت نے پاپولرفرنٹ آف ا نڈیا اوراس سے ملحقہ اداروں کو غیرقانونی گٹھ جوڑ قرار دیا
پاپولرفرنٹ آف انڈیا اور اس کے معاونین اور ملحقہ اداروں کو سنگین جرائم جیسے دہشت گردی اوراس کی مالی امداد ، ہدف بناکر لوگوں کابے رحمی سے قتل ،ملک کے آئینی نظام کی بے حرمتی ، امن عا مہ میں خلل ڈالنےوغیرہ میں ملوث پایا گیا ہے جو کہ ملک کی سالمیت، سلامتی اور خودمختاری کے لئے ضرررساں ہے ۔
اس بنا پر ، امورداخلہ کی وزارت نے اس تنظیم کی خطرناک سرگرمیوں پر قدغن لگانے کو ضروری خیال کیا اور اس سلسلے میں پاپولر فرنٹ آف ا نڈیا کو اس کے معاونین یا ملحقہ اداروں اوراس سے جڑی دیگر تنظیموں وغیرہ کے ساتھ ساتھ غیرقانونی سرگرمیاں قانون 1967 کے التزامات کے تحت ، ایک غیر قانونی گٹھ جوڑ قرار دیا ہے۔ان ملحقہ تنظیموں اور اداروں میں ری ہیب انڈیافاؤنڈیشن ، کیمپس فرنٹ آف انڈیا  ، آل انڈیا امامس کونسل  ، انسانی حقوق تنظیم کی قومی کنفیڈریشن  ، نیشنل ویمنس فرنٹ ، جونیئر فرنٹ ، امپاورانڈیا فاؤنڈیشن اورری ہیب فاؤنڈیشن کیرالہ شامل ہیں ۔
ایف پی آئی کوممنوع قرار دینے والےگزٹ نوٹیفکیشن کو دیکھنے کےلئے یہاں کلک کریں
کامرس اور صنعت کی وزارتہ
حکومت نے حالیہ کووڈ – 19 وبا کی وجہ سے بھارتی کمپنیوں کو موقع پرستی کے انداز میں قبضے میں لینے پر روک لگانے کے لیے ایف ڈی آئی پالیسی میں ترمیم کی
نئی دہلی، 18 اپریل 2020 / حکومت ہند نے حالیہ کووڈ – 19 وبا کی وجہ سے بھارتی کمپنیوں کو موقع پرستانہ انداز میں قبضے میں لینے پر روک لگانے کے لیے براہ راست غیر ملکی سرمایہ کاری  کا جائزہ لیا اور ایف ڈی آئی پالیسیز کے پیرا نمبر 3.1.1 میں ترمیم کی جیساکہ جامع ایف ڈی آئی پالیسی 2017 میں کہا گیا ہے۔ کامرس اور صنعت کی وزارت کے، صنعت اور گھریلو تجارت کے محکمے نے اس سلسلے میں پریس نوٹ نمبر 3  جاری کی ہے۔ اس سلسلے میں موجودہ صورتحال اور نظر ثانی شدہ صورتحال مندجہ ذیل ہوگی:
موجودہ صورتحال
پیرا 3.1.1: کوئی غیر رہائشی کمپنی بھارت میں سرمایہ کاری کر سکتی ہے جس کا انحصار ایف ڈی آئی پالیسی پر ہے، جس میں وہ شعبے / سرگرمیاں شامل نہیں ہیں جن پر پابندی عائد ہے۔ البتہ، بنگلہ دیش کا کوئی شہری یا بنگلہ دیش میں شامل کوئی کمپنی صرف سرکاری راستے سے سرمایہ کاری کر سکتی ہے۔ مزید یہ کہ پاکستان کا کوئی شہری یا پاکستان میں شامل کوئی کمپنی دفاع، خلاء، ایٹمی توانائی کے علاوہ نیز ان شعبوں یا سرگرمیوں کو چھوڑ کر جن میں غیر ملکی سرمایہ کاری ممنوعہ ہے ، دیگر شعبوں یا سرگرمیوں میں سرکاری راستے سے ہی کی جا سکتی ہے۔
نظر ثانی شدہ صورتحال
پیرا 3.1.1:
پیرا 3.1.1  کوئی غیر رہائشی کمپنی بھارت میں سرمایہ کاری کر سکتی ہے جس کا دارومدار، ممنوعہ شعبوں اور سرگرمیوں کو چھوڑ کر ایف ڈی آئی پالیسی پر ہے۔ البتہ، کسی ملک کی کوئی کمپنی جس کی زمینی سرحد بھارت کے ساتھ مشترک ہو یا بھارت میں کسی سرمایہ کاری سے فائدہ اٹھانے والی مالک کمپنی ، اس طرح کے کسی ملک میں غائب ہویا شہری ہو وہ صرف سرکاری راستے سے ہی سرمایہ کاری کر سکتی ہے۔ مزید یہ کہ پاکستان کا کوئی شہری یا پاکستان میں شامل کوئی کمپنی دفاع، خلاء ، ایٹمی توانائی کو چھوڑ کر نیز اُن شعبوں اور سرگرمیوں کو چھوڑ کر جن میں غیر ملکی سرمایہ کاری کی اجازت نہیں ہے ، دیگر شعبوں اور سرگرمیوں میں صرف سرکاری راستے سے سرمایہ کر سکتی ہیں۔
پیرا 3.1.1 : بھارت میں کسی موجودہ یا مستقبل کے ایف ڈی آئی کی ملکیت کی براہ راست یا بلاواسطہ منتقلی کی صورت میں، جس کا نتیجہ پیرا 3.1.1  کی پابندیوں یا تناظر کے تحت آنے والی فائدے کے مطابق ملکیت کی صورت میں نکلتا ہو۔ اس طرح کی فائدے سے متعلق ملکیت میں تبدیلی کے لیے بھی سرکاری منظوری کی ضرورت ہوگی۔
مندرجہ بالا فیصلہ فیما اطلاع نامے کی تاریخ سے نافذ ہوگا۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1826
(
سماجی انصاف اور تفویض اختیارات کی وزارت
اٹھارہ مئی کو ڈی ای پی ڈبلیو ڈی، رسائی سے متعلق بیداری کا عالمی دن منائے گا
جی اے اے ڈی معذور افراد کو معاشرے کے لئے مفید اور آزاد ممبر کے طور پر حصہ لینے کے قابل بنانے کے لیے ایک بہترین قدم ہے
معذور افراد کو بااختیار بنانے کا محکمہ  18 مئی 2023 کو رسائی سے متعلق بیدار ی کا عالمی دن منائے گا، جس کا مقصد ایک جامع معاشرے کی تشکیل ہے، جس میں معذور افراد کی ترقی اور فروغ کے لیے مساوی مواقع فراہم کیے جائیں گے۔ تاکہ وہ سرگرم ، محفوظ اور باوقار زندگی گزار سکیں۔ سماجی انصاف اور بااختیار بنانے کی وزارت کے تحت ڈی ای پی ڈبلیو ڈی، بھارتی حکومت کے ملک کے معذور افراد کے تمام ترقیاتی ایجنڈے کی دیکھ بھال کرنے والا ایک نوڈل باڈی یعنی ایک اعلیٰ ادارہ ہے۔ 'شمولیت' کو مرکزی مینڈیٹ کے طور پر رکھتے ہوئے، 65 اداروں/تنظیموں کے ساتھ یہ محکمہ ،جو ڈی ای پی ڈبلیو ڈی سے وابستہ ہے، پورے ہندوستان میں 80 سے زیادہ مقامات پر تقریبات کا انعقاد کرے گا۔ ہر سال مئی کے تیسرے ہفتے کی جمعرات کو منایے جانے والے جی اے اے ڈی کا مقصد ہر ایک کو ڈیجیٹل ویب، سافٹ ویئر، موبائل وغیرہ کے بارے میں بات کرنا، سوچنا اور سیکھنا ہے ،تاکہ مختلف معذوری کے شکار لوگوں کو اس تک رسائی/شامل کیا جاسکے ۔
جی اے اے ڈی کے مقصد سے ہم آہنگ اور معذور افراد کے لیے ٹیکنالوجی کو قابل رسائی اور قابل استعمال بنانے کے مقصد کے ساتھ مذکورہ محکمہ ویب سائٹس، سوشل میڈیا پلیٹ فارمز، موبائل/پی سی کے ساتھ ساتھ بینکنگ نظام، یونیورسل ڈیزائن، ٹیکنالوجیز، اور معذوری کی نمائندگی میں معاونت جیسے موضوعات پر سیمینارز/ویبنارز کا انعقاد کرے گا۔ یہاں تک کہ ڈسٹری بیوشن کیمپس کا انعقاد ایڈز اور تدریسی عمل سے متعلق مواد  کٹس کی تقسیم، نئے ایڈز اور معاون آلات کا استعمال شروع کرنے اور بیداری پیدا کرنے کے دیگر پروگراموں کے درمیان قابل رسائی مختصر فلموں کا مزید مظاہرہ کرنے کے لیے کیا جائے گا۔ تمام تقریبات میں ٹیکنالوجی تک رسائی کے شعبے کے ماہرین، تعلیم سے متعلق ماہرین، صنعت کے رہنما، پالیسی ساز اور دیگر شامل ہوں گے۔ مزید یہ کہ ، خود ڈیجیٹل رسائی کے شعبے میں ہزاروں معذور افراد، نیز بہت سے ماہرین، بھی اپنے چیلنجز اور تجربات کا اشتراک کرنے کے لیے شرکت کریں گے۔
محکمہ کی جانب سے جی اے اے ڈی کو منانا اور بیداری پیدا کرنا قومی سطح کا جشن ہے ، جو کہ تمام متعلقہ فریقوں کو ایک ہی دن ہندوستان کے متعدد مقامات پر جمع کرنے کے لیے تیار ہے، تاکہ ڈیجیٹل اور تکنیکی رسائی کے شعبہ کے ساتھ علم، تجربات، خیالات اور نظریات کا اشتراک کیا جا سکے اور تازہ ترین پیش رفت اور رجحانات پر تبادلہ خیال کیا جا سکے۔ اس طرح یہ جشن پی ڈبلیو ڈی ایس کی ضروریات کے مطابق اداروں کے باہمی اعتماد اور باہمی تعاون کو مزید مضبوط کرے گا اور انہیں بہترین طریقوں کے اشتراک کے قابل بھی بنائے گا۔ اس طرح کی یہ کارروائی مارچ 2023 میں ڈی ای پی ڈبلیو ڈی کے زیر اہتمام 3 روزہ ویب ایکسیسبیلٹی ورکشاپ کے تسلسل میں ڈیجیٹل رسائی کو مضبوط بنانے میں ایک اور سنگ میل ثابت ہوگی۔ اس پختہ یقین کے ساتھ کہ ہر معذور شخص ویب پر پہلے درجے کے ڈیجیٹل تجربے کا مستحق ہے۔ جی اے اے ڈی کا جشن ڈی ای پی ڈبلیو ڈی کا ایک بہترین قدم ہے ،تاکہ معذور افراد کو معاشرے کے آزاد اور معاشرے کے لئے مفید ممبر کے طور پر حصہ لینے کے قابل بنایا جا سکے۔
۔۔۔۔۔۔۔۔۔۔۔۔۔۔۔۔۔۔

U-5255
(Visitor Counter : 60
وزیراعظم کا دفتر
وزیر اعظم نے ہندوستانی کبڈی ٹیم کو ایشیائی کبڈی چیمپئن شپ کا اپنا آٹھواں خطاب جیتنے پر مبارکباد دی
وزیر اعظم جناب نریندر مودی نے ہندوستانی کبڈی ٹیم کو ایشیائی کبڈی چیمپئن شپ کا اپنا آٹھواں خطاب جیتنے پر مبارکباد دی ہے۔
وزیر اعظم نے ٹویٹ کیا:
"ہماری شاندار کبڈی ٹیم کو 8ویں ایشیائی کبڈی چیمپئن شپ کا خطاب جیتنے پر مبارکباد! اپنی غیر معمولی کارکردگی اور قابل ذکر ٹیم کی کوششوں کے ذریعے، انہوں نے کھیلوں کی حقیقی روح کو ظاہر کیا ہے۔ ان کی آنے والی کوششوں کے لیے نیک خواہشات۔"
ش ح۔ ش ت۔ج
Uno-6665
(
وزیراعظم کا دفتر
وزیر اعظم نے نندور بار حادثے میں ہونے والی ہلاکتوں پر اظہار تعزیت کیا
امداد ی رقم کا اعلان بھی کیا
نئی دہلی،19 جولائی 2021
وزیر اعظم جناب نریندر مودی نے مہاراشٹر کے نندوربار کے علاقے میں ایک حادثے میں ہلاک ہونے والے افراد کیلئے اظہار تعزیت کیا ہے۔انہوں نے حادثے میں زخمی ہونے والے افراد کی جلد صحت یابی کیلئے دعا بھی کی۔انہوں نے مہلوکین کے نزدیکی ورثاء کیلئے وزیر اعظم کے امدادی فنڈ سے دو ۔دو لاکھ روپے اور زخمی ہونے والوں کیلئے 50 ہزار روپے کی امدادی رقم کا اعلان کیا۔
ایک ٹوئیٹ میں وزیر اعظم نے کہا :
نندوربار ،مہاراشٹر سے المناک خبر ۔میری طرف سے ان لوگوں کو اظہار تعزیت جنہوں نے اس المناک حادثے میں اپنے اقربا کو کھویا ہے۔زخمی ہونے والے افراد کیلئے میری دعائیں ۔حادثے میں ہلاک ہونے والے ہر فرد کے نزدیکی ورثا ء کو وزیر اعظم امدادی فنڈ سے دو۔دو لاکھ روپے کی امدادی رقم دی جائے گی۔جو لوگ زخمی ہوئے ہیں ان کو 50۔50 ہزار روپے دئے جائیں گے۔

U. No6680.
(
وزیراعظم کا دفتر
وزیراعظم نے پرگتی کے ذریعے بات چیت کی
دوسری مدت کار کی پہلی پرگتی میٹنگ میں وزیراعظم نے 2022 تک ’’سب کے لئے مکان‘‘ کے بارے میں عہد بندی کا مضبوطی سے اعادہ کیا
وزیراعظم نے بڑی اسکیموں آیوشمان بھارت اور سگمیہ بھارت ابھیان کے کام کاج کا جائزہ لیا
وزیراعظم نے ریاستوں سے کہا کہ وہ خصوصی طور پر موجودہ مانسون کے موسم میں پانی بچانے کے لئے زیادہ سے زیادہ کوشش کریں
نئی دہلی،31؍جولائی،وزیراعظم جناب نریندر مودی نے آج سرگرم حکمرانی اور وقت پر نفاذ کے لئے آئی سی ٹی پر مبنی کثیر موڈل پلیٹ فارم پرگتی کے ذریعے اپنی 30 ویں بات چیت کی۔
مرکزی حکومت کے نئے مدت کار میں یہ پہلی پرگتی میٹنگ بھی تھی۔
گزشتہ مدت کار میں 29 ویں پرگتی میٹنگ میں 12 لاکھ کروڑ روپے کی مجموعی سرمایہ کاری والے 257 پروجیکٹوں کا مجموعی جائزہ لیا گیا۔ 47 پروگراموں ؍ اسکیموں پر نظر ثانی کی گئی ، 17 شعبوں میں  عوامی شکایات کی تجاویز کا بھی جائزہ لیا گیا۔
آج وزیراعظم نے پی ایم آواس یوجنا  سے متعلق شکایتوں کے حل کے سلسلے میں کئے جانے والے کاموں کا جائزہ لیا۔ انہوں نے یہ یقینی بنانے کے لئے کہ 2022 تک کوئی بھی خاندان بغیر گھر کے نہیں رہے گا، کہ مرکزی حکومت کی عہد بندی پر زور دیا اور افسروں سے کہا کہ وہ اس مقصد کو پورا کرنے کے لئے محنت سے کام کریں اور اس کی راہ میں آنے والی تمام رکاوٹوں کو دور کریں۔ اس سلسلے میں وزیراعظم نے مالیاتی خدمات کے محکمے سے متعلق عوامی شکایات کے حل کے کام کاج کا بھی جائزہ لیا۔
وزیراعظم نے تفصیل کے ساتھ آیوشمان بھارت کے کام کاج کا جائزہ لیا۔ انہیں بتایا گیا کہ تقریبا 35 لاکھ استفادہ کنندگان نے اسپتال میں داخلہ لیا اور اب تک اس اسکیم سے 16000سے زیادہ اسپتال منسلک ہو چکے ہیں۔ وزیر اعظم نے ریاستوں سے بات چیت کی اپیل بھی کی، جس سے کہ بہترین طریقہ کار کا پتہ لگایا جاسکے اور اسکیم میں مزید بہتری لائی جاسکے۔ انہوں نے کہا کہ خصوصی طور پر خواہش مند اضلاع کے معاملے میں اسکیم کے فائدوں اور مثبت اثرات کے بارے میں ایک مطالعہ کیا جانا چاہئے ۔ انہوں نے یہ بھی معلوم کیا کہ اس اسکیم کے سلسلے میں کبھی کبھار ہونے والے فراڈ اور اس کے غلط استعمال کے واقعات کو روکنے کے لئے کیا اقدامات کئے جارہے ہیں۔
سگمیہ بھارت ابھیان کے سلسلے میں ہونے والے کام کاج کا جائزہ لیتے ہوئے وزیراعظم نے سرکاری بلڈنگوں میں دیویانگ جنو کو رسائی کے سلسلے میں پیش آنے والی مشکلات کے بارے میں فیڈ بیک حاصل کرنے کے لئے ایک میکنزم تیار کرنے کے لئے ٹیکنالوجی کے استعمال کی اپیل کی۔ انہوں نے دیویانگ جن کے لئے رسائی کو فروغ دینے کے واسطے سالیوشنز کا پتہ لگانے میں عوام کی زیادہ سرگرمی اور ان سے اس سلسلے میں اور حساس ہونے کی اپیل کی۔
جل شکتی کی اہمیت پر زور دیتے ہوئے وزیراعظم نے ریاستوں سے کہا کہ خصوصی طور پر موجودہ مانسون کے موسم کے دوران پانی بچانے کے لئے زیادہ سے زیادہ کوشش کریں۔
وزیراعظم ریلوے اور سڑک کے شعبوں میں 8 اہم بنیادی ڈھانچے سے متعلق پروجیکٹوں کے کام کاج کا جائزہ لیا۔ یہ پروجیکٹ بہار ، اترپردیش ، مدھیہ پردیش ، مہاراشٹر ، اڈیشہ ، ہماچل پردیش اور گجرات سمیت کئی ریاستوں میں پھیلے ہیں ۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3542
(Visitor Counter : 67
وزیراعظم کا دفتر
وزیر اعظم نے ناری شکتی کو مضبوط کرنے کے اجتماعی عزم کی ستائش کی
وزیر اعظم جناب نریندر مودی نے ہندوستان میں ناری شکتی کو مضبوط کرنے کے لیے 130 کروڑ ہندوستانیوں کے اجتماعی عزم کی ستائش کی ہے۔
ہندوستان میں نوزائیدہ بچیوں کی شرح اموات میں گراوٹ درج کئےجانے پر خواتین اور بچوں کی ترقی کی مرکزی وزیر محترمہ اسمرتی ایرانی کے ایک ٹویٹ کا حوالہ دیتے ہوئے، وزیر اعظم نے ٹویٹ کیا؛
’’یہ ایک بہت اچھی علامت ہے، جو ہماری ناری شکتی کو مضبوط کرنے کے لیے 130 کروڑ ہندوستانیوں کے اجتماعی عزم کی عکاسی کرتی ہے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-11063
(
جدید اور قابل تجدید توانائی کی وزارت
نئی اور قابل تجدید توانائی کی وزارت نے پی ایم-کے یو ایس یو ایم اسکیم کے کمپونینٹ سی کے تحت فیڈرلیول سولرایزیشن کے نفاذ کے لئے رہنما خطوط جاری کیے
نئی دہلی04،دسمبر 2020
نئی اور قابل تجدید توانائی کی وزارت  نے ریاستی سرکاروں کے ساتھ صلاح ومشورے کے بعد پی ایم-کے یو ایس یو ایم اسکیم کے تحت کمپونینٹ سی کے تحت فیڈر لیول سولر ایزیشن کے نفاذ کے لئے رہنما خطوط جاری کرنے کا فیصلہ کیا ہے۔ اقتصادی امور سے متعلق کابینہ کمیٹی نے 19 فروری 2019 کو ہوئی اپنی میٹنگ میں پی ایم- کے یو ایس یو ایم اسکیم کو منظوری دی تھی۔ یہ اسکیم تین کمپونینٹن  پر مشتمل ہے۔ کمپونینٹ اے میں ڈی سینٹرلائزڈ گراؤنڈ ماؤنٹیڈ گرڈ کنکٹیڈڈ قابل تجدید یا بار بار استعمال ہونے والی بجلی کے پلانٹس کو نصب کرنا شامل ہے۔ کمپونینٹ- بی میں اسٹینڈ الون سولر پاورڈ زرعی پمپس کو نصب کرنا شامل ہے اور کمپونینٹ –سی میں گرڈ سے کنکٹیڈ زرعی پمپوں کا سولرایزیشن شامل ہے۔
وزارت نے 8 نومبر 2019 کو پی ایم کے یو ایس یو ایم اسکیم کے کمپونینٹ سی کے نفاذ کے لئے تفصیلی رہنما خطوط جاری کیے تھے۔ پی ایم-کے یو ایس یو ایم اسکیم کی شقوں کے مطابق گرڈ سے کنکٹیڈڈ زرعی پمپوں کو 30-30 فیصد کی مرکز اور ریاست کی سبسڈی کے ساتھ سولارایز کیا جاسکتا ہے اور اس میں کسان کا تعاون 40 فیصد ہوگا۔
ریاستوں کے ساتھ ہوئے صلاح ومشورے کی بنیاد پر یہ بھی فیصلہ کیا گیا ہے کہ فیڈرلیول سولاایزیشن کو پی ایم-کے یو ایس یو ایم اسکیم کے کمپونینٹ سی کے تحت شامل کیا جائے۔ اس کے مطابق یہ رہنما خطوط فیڈر لیول سولارایزیشن کے لئے وسیع نفاذ فریم ورک فراہم کرنے کے لئے جاری کیے جارہے ہیں۔
...............................................................
م ن، ح ا، ع ر
U-7825
(Visitor Counter : 147
وزارت دفاع
وزیر دفاع نے مشرقی سکم میں بی آر اُو روڈ قوم کے نام وقف کیا – دفاعی تیاری اور سماجی- اقتصادی ترقی کو فروغ حاصل ہوگا
نئی دہلی، 25 /اکتوبر 2020 ۔ وزیر دفاع جناب راج ناتھ سنگھ نے سکم میں قومی شاہراہ نمبر 310 کے 0.00 کلومیٹر سے 19.350 کلومیٹر تک کے 19.85 کلومیٹر طویل متبادل سڑک کو قومی کے نام وقف کیا۔ پرانی سڑک کے دھنسنے اور دیگر قدرتی آفات کے سبب بڑے پیمانے پر نقصان برداشت کرنے کے سبب، یہ نئی سڑک خاص طور پر ناتھولا سیکٹر میں اور عام طور پر پورے مشرقی سکم میں دفاعی تیاریوں کو فروغ دینے کے لحاظ سے ایک اہم کڑی کے طور پر کام کرے گی۔ وزیر دفاع نے اس موقع پر لوگوں سے خطاب کرتے ہوئے سرحدی سڑک تنظیم  کو ریکارڈ وقت اور حددرجہ مناسب قیمت میں امتیازی معیار کے بنیادی ڈھانچے کی تعمیر کا کام مکمل کرنے کے تئیں غیرمعمولی عہد بستگی کا مظاہرہ کرنے پر مبارکباد دی۔
وزیر دفاع نے کہا کہ دور دراز کے علاقوں میں بنیادی ڈھانچے کی ترقی کو آگے بڑھانے کی حکومت کی مہم سے نہ صرف دفاعی تیاریوں کو فروغ ملے گا بلکہ علاقے کی سماجی – اقتصادی ترقی میں بھی مدد ملے گی۔ انھوں نے وزیر اعظم کی ایکٹ نارتھ ایسٹ پالیسی کے ساتھ سڑک کے بنیادی ڈھانچے کی ترقی کے تعلق سے مرکز کے عزم کا اعادہ کرتے ہوئے بتایا کہ گزشتہ دو برسوں میں متبادل سڑک کی تعمیر کافی تیز رفتاری سے ہوئی ہے۔ سال 2009 میں شروع ہونے کے بعد سے اس پروجیکٹ میں دیری ہورہی تھی۔ سکم کے وزیر اعلیٰ جناب پریم سنگھ تمانگ نے اس نئی سڑک کے مثبت اثرات کا ذکر کیا جو سیاحت کے ساتھ ساتھ ریاست کی سماجی – اقتصادی ترقی کو بھی فروغ دے گا۔ انھوں نے سیاحت کے ریاست کی معیشت کی اصل بنیاد ہونے کی بات پر زور دیتے ہوئے سڑک کی تیزی کے ساتھ تعمیر کے لئے بی آر او اور مرکزی حکومت کی کافی ستائش کی۔
گزشتہ کچھ برسوں میں بی آر او نے مٹیریل، آلات اور تعمیراتی تکنیک میں ٹیکنالوجی کے امتزاج کے ذریعے اپنی صلاحیتوں میں غیرمعمولی اضافہ کیا ہے۔ اٹل سرنگ، ڈی ایس- ڈی بی او سڑک، قومی شاہراہ 310 کی نئی سڑک، اسٹریٹیجک اور آپریشنل تیاریوں کی سمت میں بی آر او کے ذریعے دیئے گئے، اعلیٰ معیار والے اور تیزی سے مکمل کئے گئے نتائج کی مثال ہیں۔ وزیر دفاع نے بی آر او کے ذریعے مکمل کئے جانے والے مجوزہ پروجیکٹوں کا بھی ذکر کیا اور اس اعتماد کا اظہار کیا کہ آتم نربھر بھارت مشن آنے والے برسوں میں کافی تیزی سے آگے بڑھے گا۔
صحت اور خاندانی بہبود کی وزارت
کووڈ-19 ٹیکہ کاری -102واں دن
رات 8 بجے تک 24 لاکھ سے زیادہ افراد کو ٹیکہ لگایا جانے کے ساتھ ہی ویکسین کی خوراک کی مجموعی تعداد 14.77کروڑ سے متجاوز
نئی دہلی،27؍اپریل2021:
ملک بھر میں کووڈ ویکسین کی دی جانےوالی خوراکوں کی مجموعی تعداد 14.77کروڑ سے زیادہ ہوگئی ہے۔دوسری طرف آج شام آٹھ بجے تک ملک بھر میں 24 لاکھ سے زیادہ افراد کو ویکسین کے ٹیکے لگائے گئے ہیں۔
آج شام آٹھ بجے تک ملنے والی ابتدائی رپورٹ کے مطابق ملک بھر میں کووڈ -19ویکسین کی دی جانے والی خوراکوں کی مجموعی تعداد اس وقت 14,77,27,054ہے۔
اس میں 93,47,103طبی کارکنان جنہیں پہلی خوراک دی جاچکی ہے اور 61,05,159وہ طبی کارکنان ، جنہیں ویکسین کی دوسری خوراک دی گئی ہے، 1,22,17,762صف اول کارکنان، 65,23,520صف اول کارکنان، 5,02,34,186وہ افراد جن کی عمر 45 برس اور 60 برس کے درمیان ہے۔، 29,18,305وہ افراد جن کی عمر 45 سے 60 سال کے درمیان ہے، 5,10,62,959وہ افراد جن کی عمر 60برس سے زیادہ ہے،  اور 93,18,060وہ افراد جن کی عمر 60 برس سے زیادہ ہے۔
|
|
طبی کارکنان
|
|
صف اول کارکنان
|
|
45 سے 60 برس کے درمیان
|
|
60 سال سے زیادہ
|
|
مجموعی شفایابیاں
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
93,47,103
|
|
61,05,159
|
|
1,22,17,762
|
|
65,23,520
|
|
5,02,34,186
|
|
29,18,305
|
|
5,10,62,959
|
|
93,18,060
|
|
12,28,62,010
|
|
2,48,65,044
ملک گیر پیمانے پر کووڈ-19ٹیکہ کاری مہم کے 102ویں دن آج شام آٹھ بجے تک مجموعی طورپر 24,55,869کو ویکسین کے ٹیکے لگائے گئے۔ابتدائی رپورٹ کے مطابق اِن میں سے 15,01,002مستفیدین کو ویکسین کی پہلی خوراک دی گئی اور 9,54,867مستفیدین نے دوسری خوراک حاصل کی دن بھر کی پیش رفت سےمتعلق حتمی رپورٹ دیر رات تک تیار ہوپائے گی۔
|
|
بتاریخ:27 اپریل 2021ء
|
|
طبی کارکنان
|
|
صف اول کارکنان
|
|
45 سے 60 برس کے درمیان
|
|
60 سال سے زیادہ
|
|
مجموعی شفایابیاں
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
22,334
|
|
44,441
|
|
1,07,504
|
|
97,528
|
|
8,85,948
|
|
2,25,929
|
|
4,85,216
|
|
5,86,969
|
|
15,01,002
|
|
9,54,867
وزیراعظم کا دفتر
وزیراعظم نے مہاراشٹر میں رونما ہونے والے سڑک حادثے پر دکھ کا اظہار کیا
نئیدہل۔29؍جنوری۔وزیراعظم جناب نریندر مودی نے مہاراشٹر کے ضلع ناسک میں رونما ہوئے سڑک حادثے میں ہوئے جانی اتلاف پر دکھ کا اظہار کیا ہے۔
وزیراعظم نے اپنے پیغام میں کہا ہے کہ مہاراشٹر کے ضلع ناسک میں رونما ہونے والا حادثہ بدبختانہ ہے۔ دکھ کی اس گھڑی میں میرے احساسات سوگوار کنبوں کے ساتھ جڑے ہوئے ہیں۔ خدا کرے کہ مجروحین جلد از جلد روبہ صحت ہوجائیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-400
(Visitor Counter : 59
امور داخلہ کی وزارت
کابینہ سکریٹری نے ہوا کے گہرے دباؤ پر این سی ایم سی میٹنگ کی صدارت کی
تمل ناڈو اور کیرالہ کے جنوبی ساحل سے قریب ابھرتے ہوئے ہوا کے گہرے دباؤ کے پیش نظر کابینہ سکریٹری جناب راجیو گوابا نے تمل ناڈو، کیرالہ کے چیف سکریٹریوں، لکشدیپ کے مشیر اور مختلف وزارتوں کے سکریٹریوں کے ساتھ ویڈیو کانفرنسنگ کے ذریعے آج یہاں بحران کے بندوبست کی قومی کمیٹی  کی میٹنگ کی صدارت کی۔
ہندوستان کے محکمہ موسمیات آئی ایم ڈی کے ڈی جی نے بتایا کہ گہرے ہوا کے دباؤ کے دوران مختلف رفتار سے چلنے والی تیز ہوائیں تمل ناڈو اور کیرالہ اور لکشدیپ کے جنوبی ساحل کو متاثر کرسکتی ہیں، ساتھ ہی 2 سے 4 دسمبر کے درمیان بھاری سے بہت بھاری بارش ہوسکتی ہے۔ انہوں نے بتایا کہ اب تک فصلو ں اور کچھ لازمی خدمات کو نقصان پہنچنے کا امکان ہے۔ انہوں نے مزید کہاکہ 4دسمبر تک مچھلیاں پکڑنے سے متعلق سرگرمیاں مکمل طور پر معطل رہیں گی۔
تمل ناڈو، کیرالہ کے چیف سکریٹریوں اور لکشدیپ کے مشیر نے اپنی تیاریوں کے بارے میں این سی ایم سی کو مطلع کیا اور متعلقہ ضلعوں میں ڈسٹرکٹ ڈیزاسٹر مینجمنٹ کمیٹیوں کے ذریعے کیے گئے انتظامات سے بھی مطلع کیا۔ ساتھ ہی انہوں نے ماہی گیروں کو وارننگ اور راحتی ٹیموں کی تعیناتی سے بھی آگاہ کیا۔
این ڈی آر ایف کے ڈی جی نے ممبروں کو بتایا کہ ضروری ٹیموں نے ان علاقوں میں پوزیشن لے لی ہے۔ باقی ٹیموں کو تمل ناڈو میں تیار رکھا گیا ہے۔
شہری ہوابازی، ٹیلی کمیونیکیشن، بجلی، داخلہ، این ڈی ایم اے کی وزارتوں کے سکریٹری صاحبان اور وزارت دفاع کا نمائندہ نے بھی اپنی اپنی تیاریوں کے بارے میں این سی ایم سی کو آگاہ کیا۔
کابینہ سکریٹری نے ریاستی سرکاروں اور مرکزی وزارتوں سے کہا ہے کہ وہ اس بات کو یقینی بنائیں کہ ایسے تمام ضروری اقدامات کیے گئے ہیں جس سے اس بات کو یقینی بنایا جاسکے کہ نقصان کم سے کم ہو اور جلد سے جلد لازمی خدمات کو بحال کرنے کے لئے سبھی ضروری تیاریاں کی گئی ہیں۔
امور صارفین، خوراک اور عوامی تقسیم کی وزارت
جی ایس ٹی کے باوجود سروس چارج لگانا
نئی دہلی، 5 فروری 2019، صارفین امور، خوراک اور عوامی نظام تقسیم کے وزیر مملکت جناب سی آر چودھری نے آج لوک سبھا میں بتایا کہ سروس ٹیکس وصولنا جائز نہیں ہے۔ حکومت نے اپریل 2007 میں ہوٹلوں/ ریستورانوں کے ذریعہ صارفین سے سروس چارج وصولے جانے کے ضمن میں جائز تجارتی طور طریقوں سے متعلق رہنما ہدایات جاری کی تھیں۔ ان رہنما ہدایات کے مطابق سروس چارج خود اختیاری ہے اور اس کی ادائیگی کا انحصار مکمل طور پر صارفین کی صوابدید پر ہے۔ کسی صارف کو اگر اس بارے میں کوئی شکایت ہو تو وہ مناسب صارف فورم سے رابطہ کرسکتا ہے جس کے پاس ہوٹلوں اور ریستورانوں کے ذریعہ سروس چارج سے متعلق شکایات کے ازالے کا اختیار ہو۔
۔۔۔۔۔۔۔۔۔۔۔
U- 708
(Visitor Counter : 39